กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบางนอน ตำบลเขานิเวศน์ตำบลบางริ้นตำบลหาดส้มแป้น และตำบลปากน้ำอำเภอเมืองระนองจังหวัดระนองพ.ศ.๒๕๔๗[๑] อาศัยอำนาจตามความในมาตรา ๕ (๓) แห่งพระราชบัญญัติควบคุมอาคารพ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีกหรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือ จดแนวเขตป่าไม้ถาวรตามมติคณะรัฐมนตรีป่าคลองเส็ตกวด ป่าเขาหินช้างและป่าเขาสามแหลม บรรจบกับเส้นตรงที่ต่อมาจากเส้นขนานระยะ๑๐๐ เมตร กับศูนย์กลางถนนพัฒนาเป็นเส้นขนานระยะ ๑๐๐ เมตรกับศูนย์กลางถนนพัฒนาไปทางทิศตะวันออกทิศตะวันออกเฉียงเหนือและทิศตะวันออกเฉียงใต้ ผ่านทางหลวงแผ่นดินหมายเลข ๔(ถนนเพชรเกษม) ไปจนจดเขตป่าไม้ถาวรตามมติคณะรัฐมนตรี ป่าละอุ่น ป่าทรายแดงและป่าราชกรูดทิศตะวันออก จดแนวเขตป่าไม้ถาวรตามมติคณะรัฐมนตรีป่าละอุ่น ป่าทรายแดง และป่าราชกรูดทิศใต้ จดเส้นตั้งฉากกับทางหลวงแผ่นดินหมายเลข ๔(ถนนเพชรเกษม) บริเวณห่างจากศูนย์กลางถนนท่าเมือง ซอย ๑บรรจบกับทางหลวงแผ่นดินหมายเลข ๔ (ถนนเพชรเกษม)ไปทางทิศใต้ตามแนวทางหลวงแผ่นดินหมายเลข ๔ (ถนนเพชรเกษม) เป็นระยะ ๑,๔๐๐ เมตรเขตป่าสงวนแห่งชาติป่าคลองหัวเขียน และป่าคลองเกาะสุย และคลองระนอง ฝั่งเหนือทิศตะวันตก จดคลองซื่อ ฝั่งตะวันออกแนวเขตป่าสงวนแห่งชาติ ป่าคลองหัวเขียว และป่าคลองเกาะสุย คลองด่าน ฝั่งใต้คลองสะพานยูง ฝั่งตะวันออก เขตป่าไม้ถาวรตามมติคณะรัฐมนตรี ป่าคลองเส็ตกวดป่าเขาหินช้าง และป่าเขาสามแหลม และเขตป่าสงวนแห่งชาติ ป่าคลองเส็ตกวดป่าเขาหินช้าง และป่าเขาสามแหลมเว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ จดเส้นตรงที่เชื่อมระหว่างจุดที่อยู่ริมคลองสาคูฝั่งตะวันออก ตรงจุดที่อยู่ห่างจากคลองสาคู บรรจบกับคลองสะพานยูง ฝั่งเหนือไปทางทิศเหนือ ตามแนวคลองสาคู เป็นระยะ ๘๘๕ เมตรกับจุดที่อยู่บนศูนย์กลางทางหลวงแผ่นดินหมายเลข ๔๐๐๔ตรงจุดที่อยู่ห่างจากหลักเขตเทศบาลเมืองระนอง หลักเขตที่ ๖ ไปทางทิศเหนือตามแนวทางหลวงแผ่นดินหมายเลข ๔๐๐๔ เป็นระยะ ๕๘๕ เมตรทิศตะวันออก จดทางหลวงแผ่นดินหมายเลข ๔๐๐๔ฟากตะวันตก ถนนชาติเฉลิม ฟากตะวันตก ถนนเรืองราษฎร์ ฟากตะวันตกทิศใต้ จดเส้นขนานระยะ ๓๐๐ เมตรกับศูนย์กลางถนนทวีสินค้าทิศตะวันตก จดแนวเขตป่าสงวนแห่งชาติป่าคลองหัวเขียว และป่าคลองเกาะสุย คลองสะพานยูง ฝั่งเหนือ และคลองสาคูฝั่งตะวันออก๒.๒ ทิศเหนือ จดวัดสุวรรณคีรีวิหารและถนนบำรุงสถาน ฟากใต้ทิศตะวันออก จดถนนผาดาด ฟากตะวันตก เส้นขนานระยะ๑๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม) และเขตเทศบาลเมืองระนองจังหวัดระนองทิศใต้ จดเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๔ (ถนนเพชรเกษม)แนวเขตป่าไม้ถาวรตามมติคณะรัฐมนตรี ป่าละอุ่น ป่าทรายแดง และป่าราชกรูดเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)และโรงเรียนพิชัยรัตนาคารทิศตะวันตก จดทางหลวงแผ่นดินหมายเลข ๔(ถนนเพชรเกษม) ฟากตะวันออก ถนนชลระอุ ฟากตะวันออก และถนนชาติเฉลิม ฟากตะวันออก๒.๓ ทิศเหนือ จดถนนชลระอุ ฟากใต้ และฟากตะวันตกทิศตะวันออก จดทางหลวงแผ่นดินหมายเลข ๔(ถนนเพชรเกษม) ฟากตะวันตกทิศใต้ จดทางหลวงแผ่นดินหมายเลข ๔ (ถนนเพชรเกษม)ฟากเหนือ ถนนสาธารณะไม่ปรากฏชื่อ ฟากตะวันออก และถนนเพิ่มผล ฟากเหนือทิศตะวันตก จดเส้นขนานระยะ ๑๐๐ เมตรกับศูนย์กลางถนนเรืองราษฎร์ ถนนลุวัง ฟากเหนือ เส้นขนานระยะ ๑๕๐ เมตรกับศูนย์กลางถนนเรืองราษฎร์ เส้นขนานระยะ ๒๐๐ เมตร กับศูนย์กลางถนนลุวังและถนนเรืองราษฎร์ ฟากตะวันออก๒.๔ ทิศเหนือ จดแนวเขตป่าสงวนแห่งชาติป่าคลองหัวเขียว และป่าคลองเกาะสุยทิศตะวันออก จดถนนท่าเมือง - ทวีสินค้าฟากตะวันตก ถนนท่าเมือง ฟากเหนือวัดอุปนันทาราม โรงเรียนเทศบาลวัดอุปนันทารามถนนสาธารณะไม่ปรากฏชื่อ ฟากใต้ และถนนท่าเมือง ซอย ๑ ฟากตะวันตกทิศใต้ จดถนนรัตนโกสินทร์ ๒๐๐ ปี ฟากเหนือและฟากตะวันออก และทางหลวงแผ่นดินหมายเลข ๔๐๘๐ ฟากเหนือทิศตะวันตก จดลำรางสาธารณะ ฝั่งตะวันออกป่าสงวนแห่งชาติ ป่าคลองหัวเขียว ป่าคลองเกาะสุย และลำรางสาธารณะ ฝั่งตะวันออก๒.๕ ทิศเหนือ จดทางหลวงแผ่นดินหมายเลข ๔๐๘๐ฟากใต้ และถนนรัตนโกสินทร์ ๒๐๐ ปี ฟากตะวันตกและฟากใต้ทิศตะวันออก จดถนนท่าเมือง ซอย ๑ ฟากตะวันตกและทางหลวงแผ่นดินหมายเลข ๔ (ถนนเพชรเกษม) ฟากตะวันตกทิศใต้ จดถนนสาธารณะไม่ปรากฏชื่อ ฟากตะวันออกเส้นขนานระยะ ๒๐๐ เมตร กับศูนย์กลางถนนรัตนโกสินทร์ ๒๐๐ ปี แนวเขตป่าสงวนแห่งชาติป่าคลองหัวเขียว และป่าคลองเกาะสุย และเส้นตรงที่ต่อตรงมาจากแนวเขตด้านใต้ของแผนก๑ กองกำกับการ ๕ กองตำรวจน้ำ และสถานีตำรวจภูธรตำบลปากน้ำทิศตะวันตก จดแผนก ๑ กองกำกับการ ๕ กองตำรวจน้ำและสถานีตำรวจภูธรตำบลปากน้ำ๒.๖ ทิศเหนือจดเส้นตรงที่ต่อตรงมาจากแนวถนนสาธารณะไม่ปรากฏชื่อ ฟากเหนือถนนสาธารณะไม่ปรากฏชื่อ ฟากใต้ เส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๔๐๘๐ และแนวเขตป่าสงวนแห่งชาติ ป่าคลองหัวเขียวและป่าคลองเกาะสุยทิศตะวันออก จดแนวเขตป่าสงวนแห่งชาติป่าคลองหัวเขียว และป่าคลองเกาะสุยทิศใต้ จดแนวเขตป่าสงวนแห่งชาติ ป่าคลองหัวเขียวและป่าคลองเกาะสุยทิศตะวันตก จดคลองซื่อ ฝั่งตะวันออกทั้งนี้ ไม่รวมถึงสถานที่ราชการ สถาบันการศึกษาและศาสนสถานทั้งนี้ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลบางนอนตำบลเขานิเวศน์ ตำบลบางริ้น ตำบลหาดส้มแป้น และตำบลปากน้ำ อำเภอเมืองระนองจังหวัดระนองภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒) ภายในบริเวณที่ ๒ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑.ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า ๗๐ ใน ๑๐๐ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ๒๐๖. มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกินกว่า ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษาไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานดังกล่าว๙. มีที่จอดรถยนต์ไม่น้อยกว่า ๑ คันต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดใน ข้อ ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคินพลกุลรัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบางนอนตำบลเขานิเวศน์ ตำบลบางริ้น ตำบลหาดส้มแป้น และตำบลปากน้ำ อำเภอเมืองระนองจังหวัดระนอง พ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลเขานิเวศน์ ตำบลบางนอน ตำบลบางริ้น ตำบลหาดส้มแป้นและตำบลปากน้ำ อำเภอเมืองระนอง จังหวัดระนอง ลงวันที่ ๒ กันยายน ๒๕๔๖ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา ๑๓ วรรคสองแห่งพระราชบัญญัติควบคุมอาคาร พ.ศ. ๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไป เพื่อประโยชน์ในด้านการรักษาคุณภาพสิ่งแวดล้อมการผังเมือง และการอำนวยความสะดวกแก่การจราจร จึงจำเป็นต้องออกกฎกระทรวงนี้โสรศ/พิมพ์๒๙พฤษภาคม ๒๕๔๙เชิงชาย/ปาจรีย์/ผู้จัดทำ๑๔มิถุนายน ๒๕๔๙[๑]ราชกิจจานุเบกษา เล่ม ๑๒๑/ตอนพิเศษ ๕๑ ก (เล่มที่ ๓)/หน้า ๑๔๑/๓ กันยายน ๒๕๔๗